OpenLLM-France/wikimedia huggingface dataset:
# Timoteu d'Atenes

Timoteu (Timotheus, Τιμόθεος) fou un poeta còmic atenenc de la comèdia mitjana. Es conserven els títols de les seves comèdies:
* Κυνάριον
* Πύκτης
* Παρακαταθήκη
* Μεταβαλλόμενος o Μεταφερόμενος
Es conserven alguns fragments preservats per Ateneu de Naucratis.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Txagda

Txagda (en rus: Чагда) és un poble de la República de Sakhà, a Rússia, segons el cens del 2021 tenia 527 habitants. Pertany al districte de Sangar.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Philautus acutirostris

Philautus acutirostris és una espècie de granota que es troba a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Philautus acutirostris. 2006 IUCN Red List of Threatened Species Accedit a data 8 de gener de 2008.
# Serra del Codó

La Serra del Codó és una serra del terme municipal de Tremp, del Pallars Jussà, antigament del de Sapeira, de l'Alta Ribagorça. És just a llevant del poble abandonat d'Esplugafreda.

## Enllaços externs

* Institut Cartogràfic de Catalunya
# Canaseraga

Canaseraga és una població dels Estats Units a l'estat de Nova York. Segons el cens del 2000 tenia 594 habitants.

## Demografia

Segons el cens del 2000, Canaseraga tenia 594 habitants, 220 habitatges, i 166 famílies. La densitat de població era de 179,2 habitants/km².
Dels 220 habitatges en un 36,4% hi vivien nens de menys de 18 anys, en un 57,3% hi vivien parelles casades, en un 13,6% dones solteres, i en un 24,5% no eren unitats familiars. En el 20,9% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,02.
Per edats la població es repartia de la següent manera: un 28,8% tenia menys de 18 anys, un 7,6% entre 18 i 24, un 28,3% entre 25 i 44, un 23,1% de 45 a 60 i un 12,3% 65 anys o més.
L'edat mediana era de 36 anys. Per cada 100 dones de 18 o més anys hi havia 106,3 homes.
La renda mediana per habitatge era de 35.469 $ i la renda mediana per família de 39.000 $. Els homes tenien una renda mediana de 35.313 $ mentre que les dones 20.938 $. La renda per capita de la població era de 14.971 $. Entorn del 10,2% de les famílies i el 12,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canaseraga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Canaseraga». American Fact Finder. Oficina del Cens dels Estats Units, 12-01-2010.
# Torcy-en-Valois

Torcy-en-Valois és un municipi francès situat al departament de l'Aisne i a la regió dels Alts de França. L'any 2007 tenia 81 habitants.

## Demografia
### Població

El 2007 la població de fet de Torcy-en-Valois era de 81 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 30 eren l'habitatge principal de la família, 11 eren segones residències i 3 estaven desocupats. 37 eren cases i 1 era un apartament. Dels 30 habitatges principals, 23 estaven ocupats pels seus propietaris i 7 estaven llogats i ocupats pels llogaters; 3 tenien tres cambres, 7 en tenien quatre i 20 en tenien cinc o més. 23 habitatges disposaven pel capbaix d'una plaça de pàrquing. A 13 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Torcy-en-Valois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 55 persones, 40 eren actives i 15 eren inactives. De les 40 persones actives 38 estaven ocupades (22 homes i 16 dones) i 2 estaven aturades (1 home i 1 dona). De les 15 persones inactives 2 estaven jubilades, 6 estaven estudiant i 7 estaven classificades com a «altres inactius».

### Activitats econòmiques

Dels 4 establiments que hi havia el 2007, 3 eren d'empreses de comerç i reparació d'automòbils i 1 d'una empresa d'hostatgeria i restauració.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Torcy-en-Valois a l'INSEE.
* Évolution et structure de la population Fitxa amb el detall de dades de Torcy-en-Valois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ulla-Maj Wideroos

Cecilia Ulla-Maj Wideroos (22 d'octubre de 1951 a Jakobstad, Finlàndia) és una política finlandesa que pertany al Partit Popular Suec.
Es llicencià en Economia al Col·legi Comercial Vaasa el 1971. Va treballar al banc Vöyri säästöpankki, com a secretària de premsa de l'Oficina de Premsa nòrdica i com a directora del districte d'Oravais Talo-Hus Ab.
Wideroos es va iniciar en política als anys setanta i vuitanta. Fou alcaldessa d'Oravainen entre 1986 i 1995 Assistent especial del ministre de Transports Norrback entre els anys 1991 i 1992.
Escollida diputada al Parlament per primera vegada el 1995, va formar part del Comitè d’Educació i Cultura, del Comitè de Medi Ambient, del Comitè d’Administració i del Comitè de Comerç. Va dirigir el seu grup parlamentari del 1999 al 2003 i altre cop del 2007 al 2011.
Wideroos va ser Viceministra de Finances al gabinet de Jäätteenmäki del 17 d'abril fins al 24 de juny de 2003 i del primer govern de Matti Vanhanen del 24 de juny de 2003 fins al 18 d'abril del 2007.
Del 2007 al 2009 fou la secretària general de l'Assemblea Sueca de Finlàndia. I ha estat diputada des del març de 1995 fins a l'abril de 2015.
Wideroos viu a Närpes, a la Finlàndia Occidental. És casada i té un fill.

## Referències

* 1 2 3 4 «Ulla-Maj Wideroos» (en anglès). Govern Finès. [Consulta: 15 setembre 2021].
* 1 2 «Ulla-Maj Wideroos» (en finès). Eduskunta Riksdagen. [Consulta: 15 setembre 2021].

## Enllaços externs

* Perfil i CV de Parlament de Finlàndia
# Colom ull de maduixa

El colom ull de maduixa és una raça de colom pròpia de Catalunya i del País Valencià. Poc volador. De cap gros, ample i quadrat, amb els rivets oculars molt desenvolupats i de color vermell com una maduixa.

## Història

Va ser intrduïda al territori durant el temps de dominació musulmana entre els segles viii i xv. Fou descrita ja el 1799. Segfurament té el mateix origen que d'altres coloms amb rivet cocular gros i roig com els barbs americans i anglesos.
Va estar a punt de desaparéixer i per poc no es va perdre la variant degollada, quedant-ne molt pocs i mals exemplars. Ara es troba en fase de recuperació.

## Característiques

* Grandària mitjana: 285-340 g.
* Ample de la part superior del tòrax.
* Cap quadriculat, gros, curt i ample.
* Hiperdesenvolupament dels rivets oculars que són de roig intens format per dos o tres centres concèntrics.
* Bec curt i gran.
* Poc voladores

### Varietats

* Amb caputxa de plomes a la part alta del clatell (monyo) o sense
* Amb corbata o sense
* Degollat (o punyalada): filet de la papada i part central del coll nua.
* S'admeten diferents colors:
** Groc
** Negre.
** Tabac (negre diluït).
** Vermell
* Poden presentar dissenys:
** Ales blanques.
** Ales blanques-cua blanca.
** Cues blanques.
** Ganyuts (amb un pitet blanc).

## Enllaços externs

* Les races domèstiques autòctones de Catalunya
* Club Català de Coloms de Races Autòctones
# Phoebe Buffay

La Phoebe Buffay és un personatge de la sèrie de televisió Friends que interpreta l'actriu Lisa Kudrow.
Dels sis amics de la sèrie, la Phoebe és, de ben segur, la més extravagant de tots. Quan era una nena, el seu pare la va abandonar i qui ella creia que era sa mare es va suïcidar; així, tant la Phoebe com la seva germana bessona Úrsula van ser custodiades pel seu padrastre que, alhora, va ser engarjolat. Dins aquest ambient tan poc afavoridor, la Phoebe va viure la infantesa pels carrers, es va casar amb un patinador homosexual i va agafar hepatitis. Més endavant, la Phoebe va descobrir que la fascinava el món dels massatges i es va convertir en massatgista, i va anar a viure amb la Mònica fins que la seva àvia li va deixar el seu apartament i el seu taxi. Després, va trobar la seva mare biològica i, amb ella, el seu germanastre, a qui decideix ajudar servint-li de mare de lloguer. A la novena temporada, un dels amics, en Joey, li presenta en Mike Hannigan, de qui s'enamora i s'acaba casant.
La Phoebe té un do especial de dubtosa qualitat per a la música, i acostuma a cantar i tocar la guitarra al Central Perk. Si bé és cert que els seus amics i la gent normalment accepten la seva música, sovint també els avorreix o els molesta.
Val a dir també que la Phoebe és una gran defensora dels animals i que és vegetariana (si bé es va permetre algun capritx quan estava embarassada però perquè en Joey es va oferir a no menjar carn per compensar el que menjava ella).

## Dades curioses

* Diu que va ser infermera a la seva vida anterior.
* Prediu que morirà el 15 d'octubre del 2032.
* Va dir una vegada que a la seva infantesa un pinxo va escopir-li a la boca, i això va ser causa d'una hepatitis.
* Parla perfectament el francès.
* Un cop, a la seva infància, quan vivia al carrer va assaltar un nen (que era en Ross, malgrat que ella no ho sabia), i li va robar la motxilla on hi havia el seu màxim tresor: una historieta que s'havia inventat.
* No li agrada gens fer massatges a la Monica perquè gemega de mala manera.
* La seva germana bessona és actriu porno.
# Santiago Hernández Ruiz

Santiago Hernández Ruiz (Atea (Saragossa), 1 de maig de 1901 - Vall-de-roures (Terol), 1988) fou un pedagog aragonès.
Va passar la seva infància i adolescència en diversos llocs d'Aragó: Atea, Cubel, Sena de Sijena, Villamayor, Casetes i Saragossa. Va completar la seva educació primària amb el seu germà Joaquín, també mestre, que es va convertir en el seu tutor. Va decidir cursar els estudis de magisteri i per a això va haver de treballar en la llibreria Gómez Pastor de Saragossa. Aquest treball va influir considerablement en el despertar intel·lectual del jove Santiago Hernández. Possiblement aquesta va ser una època d'abundants lectures que van contribuir a la seva formació, al mateix temps que establia una sèrie d'interessants relacions amb personalitats del món social i cultural de la capital aragonesa.
Fou professor a escoles de diverses poblacions, especialment de Madrid. El 1938 fou nomenat secretari general d'Instrucció Pública del govern republicà. El 1939, després d'una breu estada a Barcelona, s'exilià a Mèxic, on fou professor del Colegio Madrid i catedràtic a la Escuela Nacional de Maestros i a la Universidad Nacional Autónoma.
El seu treball teòric s'ha centrat en el valor suprem del mestre com a agent de l'educació i element d'organització i en el valor espiritual de l'educació. Ha dirigit, entre d'altres, les obres:
* Metodología general de la enseñanza (1949)
* Organización escolar (1954).

## Referències

* ↑ «Web del IES Santiago Hernández». Arxivat de l'original el 2010-07-17. [Consulta: 7 setembre 2010].
* ↑ Cruz Orozco, José Ignacio «El Colegio Madrid de la ciudad de México. Un modelo de excelencia académica». Migraciones & Exilios: Cuadernos de la Asociación para el estudio de los exilios y migraciones ibéricos contemporáneos, núm 2, 2001, págs. 85-109.
* «Santiago Hernández Ruiz». Gran Enciclopèdia Catalana. Barcelona: Grup Enciclopèdia Catalana.
* Part del text ha estat extret del llibre:SANTIAGO HERNÁNDEZ RUIZ. UNA VIDA ESPAÑOLA DEL SIGLO XX. MEMORIAS (1901-1988)

## Enllaços externs

* (castellà) Entrada en GEA (Gran Enciclopedia Aragonesa). Arxivat 2012-01-07 a Wayback Machine.
# Club Balonmano Cantabria

El Club Balonmano Cantabria és un equip cantàbric d'handbol de la ciutat de Santander, essent un dels equips amb millor palmarès a nivell nacional i europeu d'handbol. El club es fundà el 1975 sota la denominació de Grupo Deportivo Teka Santander, no adoptant la seva denominació actual fins al 1995.
El seu primer títol oficial l'aconseguí l'any 1989 en imposar-se en la Copa del Rei al FC Barcelona, en un any en què quedaríen subcampions de Lliga. La temporada següent aconseguirien el seu primer títol internacional, la Recopa d'Europa d'handbol.
L'any 1991 i 1992 aconseguiren guanyar la Copa ASOBAL i el 1993 la evaprimer Lliga ASOBAL, així com la Supercopa d'Espanya d'handbol i la Copa EHF. Posteriorment, l'any 1994 aconseguiren el seu títol més important fins avui, la Copa d'Europa d'handbol, així com renovar el títol de Lliga.
Després de la històrica temporada de 1994 l'equip seguí guanyant títols com la Copa del Rei i la Supercopa d'Espanya d'handbol de 1995, la Copa ASOBAL de 1997 i 1998 o la Recopa d'Europa d'handbol de 1998, això no obstant, a partir de la temporada 1999/00 l'equip encadenà una sèrie de temporades sense títols que acabaren de forma tràgica la temporada 2006/07 amb el descens a Divisió d'Honor "B", si bé administrativament aconseguí mantenir la categoria al renunciar a la categoria el Club Balonmano Altea.
La temporada 2007/08, malgrat aconseguir "in-extremis" la salvació del descens esportivament, l'equip fou descendit per motius administratius econòmics. L'equip tampoc s'inscrigué a la Divisió d'Honor "B". El 2008 finalment es va dissoldre el club.

## Palmarès

* 1 Copa d'Europa: 1994
* 2 Recopa d'Europa: 1990 i 1998
* 1 Copa EHF: 1993
* 2 Lliga ASOBAL: 1993 i 1994
* 2 Copa del Rei: 1989 i 1995
* 4 Copa ASOBAL: 1991, 1992, 1997 i 1998
* 2 Supercopa d'Espanya: 1993 i 1995

## Referències

* ↑ «5 mejores clubes históricos españoles desaparecidos» (en castellà). Arxivat de l'original el 2021-12-04. [Consulta: 12 maig 2022].
# Igney (Meurthe i Mosel·la)

Igney és un municipi francès situat al departament de Meurthe i Mosel·la i a la regió del Gran Est. L'any 2007 tenia 113 habitants.

## Demografia
### Població

El 2007 la població de fet d'Igney era de 113 persones. Hi havia 48 famílies, de les quals 16 eren unipersonals (4 homes vivint sols i 12 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 50 eren l'habitatge principal de la família, 7 eren segones residències i 1 estava desocupat. 50 eren cases i 8 eren apartaments. Dels 50 habitatges principals, 41 estaven ocupats pels seus propietaris i 9 estaven llogats i ocupats pels llogaters; 3 tenien dues cambres, 4 en tenien tres, 9 en tenien quatre i 34 en tenien cinc o més. 39 habitatges disposaven pel capbaix d'una plaça de pàrquing. A 19 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Igney el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 8 | 60 a 64 | 4 |
| 0 | 55 a 59 | 4 |
| 4 | 50 a 54 | 4 |
| 4 | 45 a 49 | 4 |
| 8 | 40 a 44 | 4 |
| 8 | 35 a 39 | 4 |
| 4 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 8 | 15 a 19 | 0 |
| 12 | 10 a 14 | 0 |
| 8 | 5 a 9 | 12 |
| 4 | 0 a 4 | 4 |

## Economia

El 2007 la població en edat de treballar era de 68 persones, 49 eren actives i 19 eren inactives. De les 49 persones actives 41 estaven ocupades (18 homes i 23 dones) i 8 estaven aturades (5 homes i 3 dones). De les 19 persones inactives 7 estaven jubilades, 8 estaven estudiant i 4 estaven classificades com a «altres inactius».

### Ingressos

El 2009 a Igney hi havia 49 unitats fiscals que integraven 122 persones, la mediana anual d'ingressos fiscals per persona era de 19.112,5 €.

### Activitats econòmiques

Dels 4 establiments que hi havia el 2007, 1 era d'una empresa extractiva, 2 d'empreses financeres i 1 d'una empresa immobiliària.
L'any 2000 a Igney hi havia 5 explotacions agrícoles que ocupaven un total de 785 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Igney a l'INSEE.
* Évolution et structure de la population Fitxa amb el detall de dades d'Igney a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cantó de Morsang-sur-Orge

El cantó de Morsang-sur-Orge és un antic cantó francès del departament d'Essonne, que estava situat al districte d'Évry. Comptava amb 2 municipis i el cap era Morsang-sur-Orge.
Va desaparèixer al 2015 i el seu territori es va dividir entre el cantó de Ris-Orangis i el cantó de Sainte-Geneviève-des-Bois.

## Municipis

* Fleury-Mérogis
* Morsang-sur-Orge

## Història

Llista dels consellers generals successius :
| Data d'elecció | Identitat | Partit |
| 1976-1992 | Geneviève Rodriguez | PCF |
| 1992-1998 | Antoine Charrin | UDF |
| 1998- | Marjolaine Rauze | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | 26.707 | 27.751 | 29.078 | 28.409 | 30.065 |
| A partir de 1990: Població sense dobles comptes |||||||
# UK R&B Chart

The Official UK R&B Chart (també coneguda com el Top 40 RnB Singles i el Top 40 RnB Albums, en català, La llista britànica oficial de música R&B) és una llista de 40 posicions (TOP 40) de música R&B/Hip-Hop desenvolupada per The Official UK Charts Company. Tot i que la llista no pot ser escoltada en directe a la ràdio, la seva compilació pot ser vista al lloc web de la BBC Radio 1 i a publicacions com la ChartsPlus i Music Week.

## Vegeu també

* UK Rock Chart
* UK Indie Chart

## Referències

* ↑ Senzills del Top 40 de R&B

## Enllaços externs

* Lloc web de "The Official UK R&B Singles Chart" (anglès)
* Lloc web de "The Official UK R&B Albums Chart" (anglès)
# Passatge de n'Eixalà

El Passatge de n'Eixalà o Cal Fontdeví és una element arquitectònic històric que podem trobar dins del nucli antic de la vila de Cardona.

## Localització

La podem trobar emplaçada en el tram central del Carrer Major, en l'àrea de confluència d'aquest vial públic amb els carrers travessers del Pujolet (antic carrer de na Morrala) i de la Pujada del Convent (antic carrer de la Serra), en l'espai delimitat pel mateix carrer i el carrer de les Flors (a la part inferior), essent un dels ravals de creixement del nucli primigeni de la vila de Cardona en el decurs dels segles XIII-XIV.

## Història

L'immoble fou residència de les famílies Olzina, Font, Thomasa i en darrer terme de la família Eixalà-Maerschalk. Josep d'Eixalà fou el cap d'una nissaga de Doctors en lleis i advocats, establerta en la vila en el decurs de la segona meitat del segle xviii, com a procuradors del duc de Cardona. Així, ens consta que el viatger i cronista Francisco de Zamora va estar allotjat en la casa de Baltasar d'Eixalà, procurador jurisdiccional del ducat de Cardona, en un dels seus viatges per terres catalanes entre els anys 1782-1790. Segons el cronista Joan Riba, l'any 1864, es van obrir dues bones botigues en els baixos de la casa d'Eixalà (una de N. Espinal i l'altre del sastre Fondeví). En els anys posteriors, la casa dels Eixalà passà a mans del sastre Serra, àlies Fontdeví, que hi realitzà als anys 1950 una reforma que li dona l'actual tipologia neogòtica.

## Elements arquitectònics

L'habitatge forma un dels típics passatges o voltes del centre històric de la vila de Cardona a conseqüència, en aquest cas, de l'ocupació aèria del vial públic.

## Referències

* 1 2 3 «Catàleg de béns culturals de Cardona». Arxivat de l'original el 2015-09-23. [Consulta: 1r juliol 2012].
* 1 2 Tríptic del nucli històric de Cardona, Ajuntament de Cardona
# Codi (desambiguació)

«codi» té aquests significats:
* Ciències de la informació; Un codi, és la forma transformar una informació abans d'intercanviar-la o emmagatzemar-la.
* Comunicacions; El Codi postal és una sèrie de lletres i/o dígits que identifiquen una àrea d'un territori.
* Criptografia; Un codi criptogràfic és un dispositiu per a ocultar un missatge.
* Ètica; Un codi deontològic és el conjunt de normes ètiques que regula una activitat.
* Genètica; El codi genètic conté la informació genètica d'un individu.
* Informàtica;
** Un codi de correcció d'errors o un codi de detecció d'errors és un sistema per a reparar o detectar errors durant l'emmagatzemament o transmissió de senyals digitals.
** El codi binari és el llenguatge dels sistemes digitals.
** El codi font és el conjunt d'instruccions que formen un programa.
** El programari de codi obert és aquell el codi font del qual està públicament disponible.
* Legislació
** S'anomena codi a un conjunt sistematitzat de normes; Codi civil, Codi penal o Codis de conducta.
** El Codi Teodosià era una compilació de lleis a la que estaven sotmesos els ciutadans romans.
* Lingüística; Codi SIL és un codi de tres lletres que identifica les llengües.
* Literatura; El Codi Da Vinci és un llibre de Dan Brown, que després es va portar al cinema.
Viccionari